Diari Oficial de la Generalitat Valenciana


Sumari del DOGV 9320, del 19-04-2022 (2022/2898)

RESOLUCIÓ de 23 de febrer de 2022, del director general de Qualitat i Educació Ambiental, per la qual es formula l'informe d'impacte ambiental del Projecte Pou Candela, de proveïment al Camp de Mirra, parcel·la 81 del polígon 3, al terme municipal del Camp de Mirra. Expedient (1604025) 77/0594-HLC.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2898


Data del document
:   23-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Camp de Mirra, el
    * impacte ambiental

RESOLUCIÓ de 23 de febrer de 2022, del director general de Qualitat i Educació Ambiental, per la qual es formula l'informe d'impacte ambiental del Projecte Pou Candela, de proveïment al Camp de Mirra, parcel·la 81 del polígon 3, al terme municipal del Camp de Mirra. Expedient (1604025) 77/4300-TAJ. [2022/2898]  
«Informe d'impacte ambiental  
Expedient: (1604025) 77/4978-QHP.  
Títol: Pou Candela, de proveïment al Camp de Mirra.  
Titular: Diputació d'Alacant. Àrea de Cicle Hídric.  
Òrgan substantiu: Servei Territorial d'Indústria, Energia i Mines (Alacant).  
Exp.: ASOSUB/2020/18/03.  
Localització: parcel·la 81 del polígon 3, terme municipal del Camp de Mirra (Alacant).  
  
Antecedents i descripció del projecte  
El municipi del Camp de Mirra disposa actualment d'una única font de subministrament d'aigua per a consum humà, el pou Saleretes. Els últims anys, per la sobreexplotació de l'aqüífer Solana captat, s'ha vist disminuir progressivament el nivell de l'aigua en el pou, fins a arribar a límits que fan perillar la garantia de subministrament a curt termini.  
  
L'objecte del projecte és definir les obres d'un nou pou en una altra ubicació que permeta una garantia de subministrament captant aigua de l'aqüífer a major profunditat, permetent amb això disposar d'una grossària saturada molt superior a l'actual que no faça perillar el bombament malgrat les baixades en l'aqüífer i garantisca a curt termini el proveïment municipal, atés que perilla el subministrament des de l'actual punt de captació de què disposa la població en la mateixa formació aqüífera, localitzat en la massa d'aigua subterrània 080.160 € Villena-Beneixama del Pla hidrològic de la conca del Xúquer.  
Per a seleccionar la nova ubicació es va realitzar, en coordinació amb Hidraqua, una campanya de prospecció geofísica. El punt de perforació té les coordenades UTM (ETRS 89) FUS 30: X = 692.603; Y = 4.285.003.  
Els treballs consistiran en la perforació d'un sondeig vertical a uns 433 m de profunditat.  
El sondeig es projecta a percussió amb cable. Els diàmetres de perforació projectats segons profunditats són els següents:  
Entre 0 6 m: 780 mm, per a embocadura.  
Entre 6 45 m: 740 mm.  
Entre 45 190 m: 590 mm.  
Entre 190 320 m: 540 mm.  
Entre 320 433 m: 440 mm.  
En cas de resultar positiu, serà revestit mitjançant trams de canonada d'acer al carboni amb els diàmetres i grossàries següents:  
Entre 0 - 6 m: canonada de 750 mm de diàmetre i 6 mm de grossària de paret, per a embocadura.  
Entre 6 - 45 m: canonada de 600 mm de diàmetre i 8 mm de grossària de paret.  
Entre 45 € 190 m: canonada de 550 mm de diàmetre i 8 mm de grossària de paret.  
Entre 184 € 320 m: canonada de 500 mm de diàmetre i 8 mm de grossària de paret.  
Entre 314 € 433 m: canonada de 400 mm de diàmetre i 6 mm de grossària de paret.  
La previsió és ranurar tot el tram de canonada sota el nivell de l'aigua, fins a prop del mur de l'aqüífer, és a dir, des dels 250 m fins als 430 m aproximadament. No obstant això, segons el criteri de la direcció d'obra i d'acord amb els resultats que s'obtinguen, podrà variar la localització dels trams ranurats. Així mateix, es projecta la cimentació des de la superfície fins a aproximadament els 45 m de profunditat, injectant la mescla de ciment per l'interior de canonada de 2» a introduir en l'espai anular objecte de cimentació.  
En la documentació aportada, s'indica que el nivell d'aigua estàtic previst es localitza a -250 m de profunditat. Les característiques de la columna litoestratigràfica que es preveu travessar, es compon de:  
Entre 0 40 m: graves, argiles i arenes (Quaternari).  
Entre 40 180 m: margues grises (Miocé).  
Entre 180 310 m: calcarenites i calcàries recristal·litzades beix (Senonià).  
Entre 310 430 m: dolomies grises (Turonià).  
Entre 430 433 m: margues arenoses crema. Nivells dolomítics (Cenomanià).  
  
Tramitació administrativa  
Mitjançant escrit signat en data 11 de gener de 2021 pel cap del Servei Territorial d'Indústria i Energia d'Alacant (referència expedient ASOSUB/2020/18/03) va tindre entrada en aquest òrgan ambiental el document ambiental i el seu corresponent projecte, a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre d'avaluació ambiental.  
  
Dins del tràmit de consultes, segons l'article 46 de la Llei 21/2013, d'avaluació ambiental, i mitjançant escrit signat en 12 de febrer de 2021, es va traslladar l'expedient al Servei Territorial de Medi Ambient (STMA) de València, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte, i en el moment de redacció d'aquest informe no se n'ha rebut resposta. No obstant això, la informació continguda en l'expedient aporta elements de judici suficients per a continuar el procediment d'avaluació d'impacte ambiental simplificada.   
  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.   
  
Característiques del projecte  
a) La parcel·la objecte del projecte es localitza al terme municipal del Camp de Mirra, província d'Alacant, la integritat i els valors ambientals de la qual no resultaran afectats per la construcció i posada en marxa d'aquesta obra subterrània, segons les característiques plantejades en el projecte. El terreny necessari per a l'execució dels treballs serà d'aproximadament de 500 m², per als equips de perforació, maquinària i accessoris, més enllà d'habilitar la bassa de llots d'uns 150 m³ de capacitat, que es buidarà prèviament a la perforació i que s'omplirà amb els detritus extrets en la perforació, i no es requerirà l'obertura de nous accessos ni moviments de terra ni desbrossaments. Es tracta d'una afecció breu, de baixa entitat i que desapareixerà després d'aplicar les mesures protectores i correctores previstes, i amb això es garanteix l'absència d'impactes residuals significatius.  
Per a accedir al punt de perforació hi ha un camí de grava. La duració de les obres (inclòs el possible assaig de bombament) s'estima en set mesos. No es coneix el volum d'extracció previst, no obstant això, s'indica en el document ambiental que es determinaran els paràmetres d'explotació una vegada realitzat l'assaig de bombament, i serà l'organisme de conca el que definisca el cabal i volum a extraure.  
b) No es preveu afecció sobre espais naturals pertanyents a la Xarxa Natura 2000 o espais naturals protegits. Es tracta d'un sòl rústic d'ús agrari en el punt del sondeig i, d'acord amb la cartografia del PATFOR, no es preveu afecció a terreny forestal.  
c) No s'ha plantejat l'acumulació d'efectes negatius respecte d'altres projectes. En tot cas, els possibles efectes hidrogeològics relatius a l'ús i al consum de recursos naturals (aigua), així com la delimitació del perímetre de protecció, entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 del seu annex II).  
  
  
Ubicació del projecte  
a) El sondeig es localitza al terme municipal del Camp de Mirra (Alacant). La zona es troba antropitzada per la presència de finques agrícoles i els camins d'accés a aquestes. L'accés a la zona de treball es realitzarà a través dels camins actuals i no hauran d'obrir-se nous camins.  
b) El sondeig se situarà en un entorn agrícola, sense preveure's afeccions en matèria de risc d'incendis sobre terrenys forestals. Tampoc s'han detectat ni es preveuen afeccions a béns culturals, restes arqueològiques ni altres elements del patrimoni cultural valencià catalogats.  
  
  
Característiques del potencial impacte  
a) Al marge de l'aprofitament hídric, la utilització de recursos naturals resulta irrellevant en aquest tipus d'obres, així com la generació de residus més enllà del detritus miner generat per la perforació, que, per la seua escassa magnitud, la seua naturalesa terrígena i el seu reduït volum, rares vegades pot suposar un problema d'eliminació.  
b) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb un efecte temporal (7 mesos de termini d'execució) i d'escassa rellevància ambiental. El risc d'accidents queda regulat per les normes laborals i de seguretat minera, que són competència de l'òrgan substantiu i és poc probable que puguen arribar a tindre efectes ambientals de consideració.  
  
  
Conclusió  
El projecte, en els termes previstos, es preveu que no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El Projecte de pou Candela de proveïment al Camp de Mirra, al terme municipal del Camp de Mirra (Alacant), constitueix un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, en concordança amb l'epígraf grup 3.a) 3r del seu annex II.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot l'anterior, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar que el Projecte de pou Candela de proveïment al Camp de Mirra, al terme municipal del Camp de Mirra (Alacant), promogut per la Diputació d'Alacant, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a la documentació que es troba en l'expedient, a les previsions del projecte i del document ambiental, i als termes d'aquest informe, en particular:  
  
1a) El material extret del sondeig haurà de ser reutilitzat d'acord amb l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents d'aquelles que es van generar. En qualsevol cas, el terreny haurà de ser restaurat i quedar amb el seu relleu inicial.  
2a) Si durant l'execució de les obres es trobaren restes paleontològiques, arqueològiques o etnogràfiques, el promotor haurà de comunicar-ho a la Conselleria de Cultura de manera immediata, i adoptar les mesures pertinents per a la seua protecció i conservació de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
3a) Durant el temps que dure l'assaig de bombament, i a fi de previndre processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per evitar erosió i possibles danys en infraestructures i propietats adjacents. Si aquests es produïren, el promotor de l'obra haurà de reparar els desperfectes i, si escau, indemnitzar els afectats pels perjudicis ocasionats.  
4a) s'haurà de preveure que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent ho determine innecessari per disposar d'altres opcions o d'una xarxa suficient.  
5é) En el cas que per diferents motius es renunciara a l'ús del sondeig (falta de cabal, mala qualitat de l'aigua, solsides en el pou, etc.), se n'haurà de procedir a la clausura i el segellament, així com a la restauració del terreny a la seua situació original, ja que els pous abandonats o en desús constitueixen vies potencials puntuals de contaminació d'aqüífers i de riscos físics per a les persones.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en la via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 23 de febrer de 2022.- El director general de Qualitat i Educació Ambiental: Joan Piquer Huerga.»